ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky tt ky ky ky ru ky ru ky ky ky ru ky ru ky tt ky ru ky ru ky bg ky ru ky ky ky ru ky ru ky ru ky ru ky ky ky ky ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Будур-будур тоолордон Бука минип мен келдим…
Министрлердин аброю, аксак-тексеги, өйдө-төмөнү жөнүндө азыноолак маалымат
Жаңы премьер дайындалары менен анын элге белгилүү жана белгисиз окуялары кайрадан жаңырды. Бирок бардык жерде Данияр мырзаны бир гана сапаты - ишкерликти өздөштүрө билип, кыргыз экономикасын мыкты түшүнгөнү калкалап турду. Тек гана Апас Жумагуловго жакын экени, эски бийликтен куугунтук жегени, андан кийин 2005-жылдын 24-мартында түндүктөн түшкөндөй көрүнгөнү жана да вице-премьер, шаар мэри болгондогу айрым окуялары саналып өттү. Канткен менен Данияр мырзанын келкели эми келди. Эгер дагы эле мурдагыдай популисттик убаданы мол берип, бирок анысы аткарылбаса, өкмөттүн абийирине эле эмес, жалпы реформаларга доо кеткени ошол болот.
2005-жылдан бери Акылбек Жапаров бир кыйла такшалганы чын. Экономиканы сан менен саймедиресе алдына киши салбайт. Анын биринчи вице-премьер-министр болгону да кокустук эмес. Себеби, өлкөдөгү акыбалды жакшы билет. Биртоп экономикалык мыйзамдарды кабыл алууда тикесинен тик турду. Бирок ХИПИК программасынын негизинде тышкы карыздан кутулууну көздөгөнү коомчулукка жакшы эмес таасир калтырды. Буга чейин ал президенттин тапшырмасын аткардык дегени гана болбосо, өз демилгеси менен экономикалык ири долбоорду ишке ашырганы же демилге көтөрүп чыкканы эсте жок.
Бул жигит губернатор кезинде кырсык болгон жерлердеги элдин көйгөйүн чечүүгө далалат жасаганы, саясый оюндардан алыс болгону менен айырмаланды. Экинчи жагынан, тааныш кишилерин артынан сүйрөп, же ичип-жемей сыяктуу сөздөрдү ээрчиткен жок. Ар дайым ортомчул позицияда. Өз ишине тыкан экендигин көп белгилешет. Ошондуктан да өкмөттүн аппаратын жетектеп кете аларына шек жок.
Социалдык тармак боюнча вице-премьер болуп кимдер гана иштебеди. Бул креслодо отургандар өз тармагы боюнча жыйындарга катышып же юбилейлик аземдерге барганы болбосо, конкреттүү иши көрүнбөйт. Азыркы реформанын шартында кандай милдеттерди аткарат, азырынча белгисиз.
Таласта, Жалал-Абадда губернатор, вице-премьер-министр болгон. Кайсы бийлик болбосун ийкемдүү адам. Бирок ал кылдырап бараткан арабаны гана андан ары сүйрөп кетүүгө жөндөмдүү. Арабаны машинеге айландыруу колунан келбесин акыркы кезде көрсөтүп келатат.
Кайсы кызматты аркалабасын, ал тармак боюнча компетенттүү болууга аракет кылат. Мурда баш банкир да болгон. Каржы министрлигин экинчи ирет жетектеп отурат. Парламентте депутат, спикер болгондо чапчаң көрүнгөнү менен, андай чечкиндүү эмес, өтө сак. Европа маданияттуу Марат мырзанын убагында Шалхар Жайсаңбаев алып кеткен миллиондогон долларга катышы бардыгы убагында көп айтылып, жазылган. Өзү жакшы көргөн тайгандарды багып, өз көлмөсүнөн форель кармап отурганда, ушулар унутулса деп көп эле ойлосо керек.
Сууга чөкпөс, отко күйбөс чапанды темирден тиктиргенби же акчадан жасаганбы, ким билсин, нечен тирүү жанды алган кырсык ал жетектеген тармактын ызы-чуусу үстөккө-босток болуп келсе да, Нурлан мырзанын муруту былк этпеди. Мунун мандеми эмнеде экенин бир өзү, анан дагы бирөө билсе керек… Ал кызматтан кетсе, эмне кылганын терип-тескей турган да учур келээр.
Бул кишинин коргоо министрлигинин башына келиши күтүүсүз болду. Көпчүлүк аны ошондон тарта тааный баштады. Эң алгач ишин Баткенге аскердик бөлүктү жайгаштыруудан баштады. Кыргызстанга профессионалдуу, чакан, ары ыкчам армия зарылдыгын айтып чыкты. Аскерге чакырууга жашы жеткендер үчүн бир катар өзгөртүүлөрдү киргизди. Президенттин ишенимдүү адамы экени гана көп айтылат.
Дайынсыз жоголгон Бахтияр Амиражанов жана Руслан Шабатоевге байланышкан кылмыш ишин аягына чыгарды. Милиция кызматкерлеринин формаларын өзгөрттү. Бирок ИИМде коррупция, милиция кызматкерлеринин журналисттерди өлтүргөн зөөкүрлүгү дагы эле күчүндө. Молдомуса мырза көчөгө МАИ кыздарды чыгарып, кандай катуу кылмыш болбосун тез реакция жасаары менен айырмаланат. Түшүнүксүз жери, "Көк бөрү" федерациясынын ишине чындап киришкени же убактылуу экени гана күмөн жаратат.
С.Балкыбековдун ордуна жаңы дайындалганда президент Давыдовдун жаш курагы биртопко барып калганын, бирок андан башка энергетика тармагын мыкты билген адис жок экенин белгилеген. Былтыр Ильяс мырза Токтогулда суунун аз экенине карабастан, жарыкты өчүрүп болсо да өлкөнү энергетикалык кризистен эптеп алып чыкты. Бирок жайында суу 12 млрд./кубга жетсе жарык өчпөйт деп, кайра ал сөзүнөн танып кетти. Азыр энергетика тармагынын иши Токтогул суу сактагычы менен өлчөнүп калды. Энергетиканы оңдоого пайгамбар жашындагы Давыдовдун кубаты жетер бекен?..
Министр болгондон бери өзгөчө кырдаалдар министрлигинин ишин жөнгө салды. Азырынча коомдук уюмдардан, парламенттен терс пикир угалек. Бирок, сырттан келген гуманитардык жардамдарды бөлүштүрүү иштери ачык эмес. Себеби, акчалай, техникалык-материалдык жардамдардын көлөмү биртоп эле. Бир сөз менен айтканда, Камчыбек мырза иштеп жатат.
Башында бул айымдын таскагы катуу чыкты эле. Бирок акыркы кезде эмгек жана миграция агенттигинин ишмердүүлүгү басаңдап бараткан. Азыр агенттик министрликке айланды. Сыртта иштеген эмгек мигранттарынын абалы ошол бойдон. Алар үчүн эч кандай кепилдиктер жок. Айгүл Рыскулова кыргыз жарандарынын чет жердеги иштерин легалдаштыруу, кулчулуктун алдын алуу, ички миграцияны жөнгө салуу сыяктуу иштерди көңүл сыртында калтыргандай.
Азырынча билим берүү министрлигинин башына келгенден бери ЖОЖдордун көптүгү, коррупция, орто мектептердеги рэкеттик, окутуу сапатынын начардыгы, чыныгы кесипкөй мугалимдердин азайышы ж.б. толгон токой маселелер билим берүү министрлигинин ишин көрсөтүп турат. Бул тармакта да олуттуу реформа зарыл. Анткени салтка айланган мурдагы иштер "ийгиликтүү" уланып жатат. Азырынча министрдин олуттуу аракеттерди жасаганы байкала элек.
Юстиция министрлигине жаш, мыйзамды семичкедей чаккан Нурлан Турсункуловдун келиши министрликтин чөйрөсүн жакшыртты. "Жаңы шыпыргы жаңыча шыпырат" дегендей, чыныгы адистердин жетекчи болуп келиши иштин илгерилешине өбөлгө болоруна Нурлан мырзанын мисалы күбө.
Саламаттык сактоо министрлигинин иши жөнүндө "Агым" оголе көп жазды. Министр мырза бир да жолу ак же көк дебеди.
Жаңы түзүлгөн жараталыш ресурстары министрлигинин башына Капар Курманалиев келди. Мурда агенттикти башкарып турганда лицензия чыры менен таанылган. Лицензиялар Европада сатылып жатканын, жеке Курманалиев өзү канча лицензия алганы жөнүндө ЖК вице-спикери К.Исабеков айта берип эчтеке кылалган эмес.
Андагы да, азыркы да бийликке катыра эмгек сиңирген мындай адамдар аз. Мамлекеттик мүлктүн 70 пайызы менчикте турганда Турсун мырза жетектеген мекеменин министрликке айланганына таңгалгандар көп.
Экономиканы жөнгө салуу министри болуп дайындалган Жеңишбек мырзаны жакындан билгендер билимдүү, иштин көзүн билген кадр деп сыпатташат. Буга чейин банкирлик менен алектениптир. Өнөрү чыкса аны да көрө жатарбыз.
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?